Studerende fra Aalborg Universitet har fået en bil til en værdi af 500.000 kroner forærende, udelukkende for at splitte den ad.

Der er dog tale om videnskabelig bil-vandalisme. Bilen er sponseret af Ford til et forskningsprojekt. De studerende gik i går i gang med at fjerne airbaggen og skære taget af for at kunne filme ned i bilen. De skal blandt andet undersøge, om bilen er lavet korrekt med hensyn til siddekomfort og design.